హీరోగా విలక్షణ పాత్రలు పోషించి ప్రేక్షకుల హృదయాల్లో స్టార్ నటుడిగా చిరకాల గుర్తింపు పొందిన కమల్ హాసన్.. దర్శకుడిగా కూడా తన సత్తా చాటాలని తాపత్రయ పడుతున్నారు. అందులో భాగంగానే తన స్వీయ దర్శకత్వంలో 'విశ్వరూపం 2' సినిమాను తెరకెక్కించారు. చిత్రంలో ఆండ్రియా, పూజా కుమార్ ముఖ్య పాత్రల్లో కనిపించనున్నారు. కాగా షూటింగ్ అంతా ఫినిష్ చేసుకున్న ఈ సినిమా విడుదలను కొన్ని కారణాల వల్ల కాస్త ఆలస్యం చేశారు.అయితే ఇటీవలే సినిమాకు సంబంధించి పెండింగ్లో ఉన్న అన్ని పనులు పూర్తిచేశాడు కమల్. ఈ సందర్బంగా టెక్నికల్ యూనిట్తో దిగిన ఓ ఫోటోను ఆయన సోషల్మీడియా వేదికగా అందరితో పంచుకుంటూ..' విశ్వరూపం 2 అవుట్ఫుట్ అదిరిపోయేలా వచ్చింది. ఇందులో పాల్గొన్న టెక్నికల్ యూనిట్ సభ్యులందరికీ కృతజ్ఞతలు' అని తెలిపారు. గణతంత్ర దినోత్సవ కానుకగా ఈ సినిమాను జనవరి 26న భారీ ఎత్తున విడుదల చేసేందుకు సన్నాహాలు చేస్తున్నారు చిత్ర దర్శకనిర్మాతలు.
heeroga vilakshana paatralu pooshinchi prekshakula hrudayaallo star natudigaa chirakala gurtimpu pondina kamal hasan.. darsakudigaa kuudaa tana satta chaataalani taapatraya padutunnaru. andulo bhagamgane tana sweeya darsakatvamlo 'vishwaroopam 2' sinimaanu terakekkinchaaru. chitramlo andria, poojaa kumar mukhya paatrallo kanipinchanunnaaru. kaga shooting antaa finish chesukunna ee sinima vidudalanu konni kaaranaala valla kaasta aalasyam chesaru.ayithe itivale sinimaaku sambandhinchi pendinglo unna anni panulu puurticheesaadu kamal. ee sandarbangaa technical unitto digina oo photonu aayana soshalmedia vedikagaa andaritho panchukuntuu..' vishwaroopam 2 avutfut adiripoyela vachindi. indulo palgonna technical unit sabhyulandarikii krutagnatalu' ani telipaaru. ganatantra dinotsava kaanukagaa ee sinimaanu janavari 26na bhari ettuna vidudala chesenduku sannaahaalu chestunnaru chitra darsakanirmaatalu.